
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέος έκτασης 47.600 στρ. στη θέση «Βαγιές» της 
περιφέρειας Κοινότητας Καλυθιών, Νήσου Ρόδου, Νομού Δωδ/νή- 
σου...... I 

Κήρυξη αναδασωτέας έκτασης 96,00 στρεμμάτων στη θέση «Αση- 
μούτσι» περιοχής Κοινότητας Ράχης Ν. Ημαθίας.. 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση πολεοδομικής μελέτης της Ανατολικής, Βόρειας και Κε- 
ντρικής περιοχής του Δήμου Καλαμάτας (Ν. Μεσσηνίας) και 
αναθεώρηση εγκεκριμένου σχεδίου σε συνεχόμενες περιοχές; . 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 5002 ^ 2 ^ 

Κήρυξη αναδασωτέας έκτασης 47.600 στρ. στη θέση «Βαγιές» της περιφέ¬ 
ρειας Κοινότητας Καλυθιών, Νήσου Ρόδου, Νομού Δωδ/νήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
’ Εχοντας υπόψη: 

1. Τις για διοικητική αποκέντρωση διατάξεις. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» κάι συγκεκριμένα: 

α) Του άρθρου 41 παρ. 1 και β) του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/1180/8 7 
1980, β) 182447/3049/24.9.1980. 


5. Την έκθεση αυτοψίας και την πρόταση του Τεχν. Δασ/νίας Πανα¬ 
γιώτη Διμέλη για την κήρυξη αναδασωτέας της αναφερόμενης στο 
θέμα έκτασης και την αριθ. ΔΥ 29.9.86 εισήγηση της Δ/νσης Δασών 
Δωδ/νήσου, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
της δασικής έκτασης και την αποκατάσταση της βλάστησης που κατα¬ 
στράφηκε από πυρκαγιά στις 30 Ιουλίου 1986 τη δασική έκταση 
εμβαδού σαράντα επτά (47) στρεμμάτων και εξακοσίων (600) τετρ. 
μέτρων, από την οποία τα σαράντα ένα (41) στρέμ. και τετρακόσια 
(400) τετρ. μέτρα τμήμα ΚΜ 1005 και 1004 Α γαιών Καλυθιών 
ανήκουν στο Δημόσιο και τα υπόλοιπα έξι (6) στρέμματα και διακόσια 
(200) τετρ. μέτρα τμήμα της ΚΜ 1004 Α1 γαιών Καλυθιών ανήκουν 
κατά 1/2 εξ αδιαιρέτου στο Ελληνικό Δημόσιο και κατά 1/2 εξ 
αδιαιρέτου σε ιδιώτες στη θέση «Βαγιές» Κοινότητας Καλυθιών Νομού 
Δωδ/σου προσδιορίζεται από τα στοιχεία (1, 2,... 19,1) όπως φαίνεται 
στο σχεδιάγραμμα που επισυνάπτεται αποτελεί αναπόσπαστο μέρος 
της απόφασης αυτής και έχει όρια: 

Βόρεια: Με δασική έκταση. 

Νότια: Με βραχώδη έκταση. 

Ανατολικά: Με βραχώδη έκταση και στη συνέχεια θάλασσα. 

Δυτικά: Με δασική χορτολιβαδική και γεωργική έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 


Ρόδος, 7 Οκτωβρίου 1986 
Ο Νομάρχης 

ΙΩΑΝΝΗΣ ΜΑΧΑΙΡΙΔΗΣ 

Αριθ. 1559 (2) 

Κήρυξη αναδασωτέου; έκτασης 96,00 στρεμμάτων στη θέση «Ασημού- 
τσι» περιοχής Κοινότητας Ράχης Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 
’ Εχοντοις υπόψη: 

1. Τις διατάξεις του άρθρου 117 παρ. 3 του Συντάγματος της Χώροις. 

2. Τις διατάξεις για διοικητική αποκέντρωση. 

3. Τις διατάξεις του Ν. 998/79 «περί προστασίας των δασών κ.λ.π. 
.και ειδικότερα: α) Του άρθρου 41 παρ. 1, β) του άρθρου 38 παρ. 1. 

4. Τις διαταγές Υπουργείου Γεωργίας: α) 160417/1180/8.7.80, 
β) 182447/3049/24.9.80, γ) 141823/24.2.83. 

6. Την αριθ. 3284/1.10.86 αναφορά — πρόταση του Δασαρχείου Βέροιας 
περί κηρύξεως αναδασωτέας της αναφερομένη; στο θέμα εκτάσεως, αποφασί¬ 
ζουμε: 

Κηρύσσουμε αναδασωτέα, με σκοπό τη διατήρηση του δάσους και τον 
αποκλεισμό της χρήσεώς του για άλλο σκοπό, την έκταση των 96,00 


στρεμμάτων στη θέση Ασημοΰτσι δημόσια εποικιστική έκταση περιοχής Κοινό¬ 
τητας Ράχης Ν. Ημαθίας που καταστράφηκε από πυρκαγιά την 14.9.1986. 

Προσδιορίζεται από τα στοιχεία Α, Β, Γ, ... Μ, Α και έχει όρια: 
Ανατολικά: Δημόσια δασική έκταση (Βοσκότοπο) Δάσους πρίνου. 
Δυτικά: Δάσος πρίνου. 

Βόρεια: Δάσος πρίνου. 

Νότια: Δάσος πρίνου. 

Όπως φαίνεται στο συνημμένο διάγραμμα που αποτελεί αναπό¬ 
σπαστο μέρος της απόφασης αυτής. 

Η αποκατάσταση της βλάστησης θα γίνει με φυσική αναγέννηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 7 Οκτωβρίου 1986 
Ο Νομάρχης 
ΝΙΚΟΣ ΣΧΟΙΝΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(3) 

Έγκριση πολεοδομικής μελέτη; της Ανατολικής, Βόρειας και Κεντρι¬ 
κής περιοχής του Δήμου Καλαμάτας {Ν. Μεσσηνίας) και αναθεώ¬ 
ρηση εγκεκριμένου σχεδίου σε συνεχόμενες περιοχές. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/1983 (ΦΕΚ 33/Α), όπως τροπο¬ 
ποιήθηκε με το Ν. 1512/1985 (ΦΕΚ 4/Α) και ειδικότερα τα 
άρθρα 1 (παρ. 4), 6 (παρ. 1, 4, 5, και 6), 7 (παρ. 1, 2 και 4), 

10 και 11 (παρ. 1 και 5) αυτού. 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 1, 2, 3, 9, 

11 και 70. 

3. Τις διατάξεις του Ν. 1577/1985 «Γενικός Οικοδομικός Κανονισμός» 
(ΦΕΚ 210/Α) και ειδικότερα τα άρθρα 2 (παρ. 43), 6 (παρ. 1), 7, 8, 9, 
15 και 17. 

4. Τις διατάξεις του Ν. 1558/1985 (ΦΕΚ 137/Α) και ειδικότερα το 
άρθρο 23 (παρ. 1). 

5. Τις διατάξεις του Ν. 880/1979 (ΦΕΚ 58/Α) και ειδικότερα το 
άρθρο 2. 

6. Την αριθ. 27549/934/4.4.1986 απόφαση του Υπουργού Περι¬ 
βάλλοντος, Χωροταξίας, και Δημοσίων Έργων «Έγκριση γενικού Πο- 
λεοδομικού Σχεδίου Καλαμάτας» (ΦΕΚ 281/Δ). 

7. Την αριθ. 56326/2487/86 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Χαρακτηρισμός ως πυκνοδο- 
μημένων τμημάτων της Ανατολικής, Βόρειοι; και Κεντρικής περιοχής 
του Δήμου Καλαμάτας (Ν. Μεσσηνίας)». 

8. Την αριθ. 56325/2486/86 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Έγκριση πολεοδομικής προ¬ 
μελέτης των πολεοδομικών ενοτήτων II βόρεια περιοχή και III Ανατο¬ 
λική περιοχή του Δήμου Καλαμάτας. 

9. Την αριθ. 77/86 γνωμοδότηση του δημοτικού συμβουλίου Καλαμά¬ 
τας. 

10. Την αριθ. 6/1986 γνωμοδότηση του Συμβουλίου χωροταξίας, 
Οικισμού και Περιβάλλοντος Ν. Μεσσηνίας. 

11. Την αριθ. 571/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται α) το πολεοδομικό σχέδιο της Ανατολικής περιοχής (πολ. 
ενότητα III «Στρατώνες») τμήμα της οποίας είναι οικισμός προ του 
έτους 1923 και έχει χαρακτηρισθεί ως πυκνοδομημένος με την αριθ. 
56326/2487/1986 απόφαση του Υπουργού Περιβάλλοντος, Χωρο¬ 
ταξίας και δημοσίων Έργων και εγκρίνεται με τις διατάξεις των 
άρθρων 1 και 2 του Ν.Δ. 17.7.1923, της Κεντρικής περιοχής (Π.Ε. 
VII «Κέντρο» και της βόρειας περιοχής (Π.Ε.ΙΙ «Αβραμιού») του Δήμου 
Καλαμάτας (Ν. Μεσσηνίας) τμήματα των οποίων χαρακτηρίζονται ως 
πυκνοδομημένα με την ίδια απόφαση και τμήματα είναι αραιοδομημένα 
και αδόμητα, με τον καθορισμό οικοδομήσιμων χώρων, οδών, πεζοδρό¬ 
μων, κοινοχρήστων χώρων, χώρων πλατείας, πρασίνου, παιδικής γω¬ 
νιάς, παιδικής χαράς, αθλητικών εγκαταστάσεων, βρεφικού σταθμού 
- νηπιαγωγείου, παιδικής χαράς - παιδικής γωνιάς, αναψυκτηρίου, 
δημοτικού σχολείου, γυμνασίου - λυκείου, αθλοπαιδιών, για πρό¬ 
γραμμα κοινωνικής κατοικίας, χώρων στάθμευσης αυτοκινήτων, χώ¬ 
ρων αποθηκών του Δήμου, χώρος γυμνασίου, λυκείου, φιλοσοφικής 
σχολής, πισίνας, γεωργικής σχολής, παιδικής γωνιάς - παιδικής χα¬ 
ράς — πρασίνου, αθλητικών εγκαταστάσεων - πρασίνου, παιδικής 
χαράς — αθλοπαιδιών — πρασίνου, παιδικής γωνιάς, ΙΚΑ — Κέντρου 
υγείας, εγκαταστάσεων συνεργείο του Δήμου, γηπέδου ποδοσφαίρου, 
ΚΤΕΛ, ηρώου, ιερατικής σχολής και τον καθορισμό θέσης εκκλησιών 
και 2) η αναθεώρηση του εγκεκριμένου ρυμοτομικού σχεδίου σε συνεχό¬ 
μενες περιοχές, με τη μετατόπιση ρυμοτομικών γραμμών και το χαρα¬ 
κτηρισμό πεζοδρόμων, όπως οι ρυθμίσεις αυτές φαίνονται στα σχετικά 
23 πρωτότυπα χρωματισμένα διαγράμματα σε κλίμακα 1:1.000 που 
θεωρήθηκαν από τον Προϊστάμενο της Δ/νσης Πολεοδομικών Εφαρμο¬ 
γών με την αριθ. 63686/1986 πράξη του και που συνοπτικά τους 
αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται, όπως διατυπώνεται στα άρθρα 3 έως 7, ο πολεοδομικός 
κανονισμός της Ανατολικής, Κεντρικής και Βόρειας περιοχής του Δή¬ 


μου Καλαμάτας (Ν. Μεσσηνίας) της οποίας το πολεοδομικό σχέδιο 
εγκρίνεται με το άρθρο 1 παράγρ. 1 του παρόντος, καθορίζονται οι 
όροι και περιορισμοί δόμησης του πυκνοδομημένου τμήματος του οικι¬ 
σμού προ του έτους 1923, που επίσης το πολεοδομικό σχέδιο εγκρίνεται 
με το άρθρο 1 παράγρ. 1 και τροποποιούνται οι όροι και περιορισμοί 
δόμησης της περιοχής της οποίας αναθεωρείται το σχέδιο με το άρθρο 
1 παράγρ. 2 του παρόντος διατάγματος. 

Άρθρο 3. 

1. Σε όλα τα οικοδομικά τετράγωνα επιτρέπονται χρήσεις κατοικίας, 
καταστημάτων για εξυπηρέτηση των καθημερινών αναγκών της περιο¬ 
χής, καθώς και χρήσεις μη οχλουσών βιοτεχνιών. 

2. Ειδικότερα στα οικοδομικά τετράγωνα ή σε τμήματα αυτών που 

χαρακτηρίζονται με το στοιχείο Κ επιβάλλεται στο ισόγειο η δημιουργία 
καταστημάτων λιανικού εμπορίου, χώρων χρήσεων αναψυχής και γρα¬ 
φείων. _ 

Άρθρο 4. 

Στην περιοχή της οποίας εγκρίνεται το πολεοδομικό σχέδιο καθορί¬ 
ζονται Ζώνη κοινωνικού Συντελεστή, Ζώνη Ειδικής Αγοράς Συντελε¬ 
στή, Ζώνη Ειδικών Κινήτρων και Ζώνη Ειδικής Ενίσχυσης, όπως 
φαίνονται περικλειόμενες με τις ενδείξεις (ΖΚΣ), (ΖΑΣ), (ΖΕΚ) και 
(ΖΕΕ), αντίστοιχα στα σχετικά διαγράμματα. Μέσα στις Ζώνες Αγοράς 
Συντελεστή και κοινωνικού Συντελεστή ορίζεται και δεύτερος αυξημένος 
συντελεστής δόμησης ένα και είκοσι (1,20). 

Άρθρο 5. 

1. Στο πρόσωπο οικοπέδων οικοδομημένων ή μη που βίσκονται 
στην περιοχή της οποίας το πολεοδομικό σχέδιο εγκρίνεται ή αναθεω¬ 
ρείται, επιβάλλεται προκήπιο πλάτους 2,00, 3,00, 4,00, 5,00 και 
10,00 μέτρων, όπως φαίνονται στα ίδια διαγράμματα. 

2. Στην περιοχή της οποίας το σχέδιο εγκρίνεται ή αναθεωρείται, 
επιβάλλονται: α) παρόδιες στοές στις κύριες όψεις των οικοδομών 
πλάτους 4 και 5 μέτρων όπως φαίνονται με κόκκινη διακεκομμένη 
γραμμή στα ίδια διαγράμματα και β) εσωτερικές στοές στο ισόγειο 
οικοδομών όπως φαίνονται με δύο διακεκομμένες κόκκινες γραμμές. 

3. Καθορίζεται στο εσωτερικό των οικοδομικών τετραγώνων ο ακά¬ 
λυπτος χώρος κάθε οικοπέδου όπως το περίγραμμα του χώρου αυτού 
φαίνεται με μπλε γραμμή στα ίδια ως άνω διαγράμματα. 

Μέσα στον ακάλυπτο χώρο δεν επιτρέπεται η δημιουργία κύριου ή 
βοηθητικού κτίσματος. 

Άρθρο 6. 

Τα ελάχιστα όρια εμβαδού και προσώπου και οι όροι και περιορι¬ 
σμοί δόμησης των οικοπέδων, ορίζονται κατά τομείς Α-1, Β—II, 
Γ—III, Δ—IV, Ζ—VI, ΖΑ—VI, Η—VII και θ—VIII, όπως φαίνονται 
στα ίδια διαγράμματα ως ακολούθως: 

Τομέας Α—1 που περιλαμβάνει την περιοχή του προσφυγικού 
συνοικισμού Αγίου Κωνσταντίνου, του οποίου αναθεωρείται το 
σχέδιο που έχει εγκριθεί με την αριθ. 13200/17.7.56 απόφαση 
του Υπουργού Κοινωνικής Πρόνοιας. 

1. Ελάχιστο πρόσωπο: 10 μέτρα. 

Ελάχιστο εμβαδόν: 200 τ.μ. 

2. Κατά παρέκκλιση θεωρούνται άρτια και οικοδομήσιμα τα 
οικόπεδα όπως παραχωρήθηκαν. 

3. Μέγιστο ποσοστό κάλυψης των οικοπέδων 60% της επιφάνειας τους. 

4. Συντελεστής δόμησης 0,8. 

5. Μέγιστο επιτρεπόμενο ύψος των κτιρίων 11 μέ ,ρα. 

Τομέας Β—II που περιλαμβάνει το πυκνοδομημένο τμήμα των οικισμών, 
προ του έτους, 1923. 

1. Ελάχιστο πρόσωπο: 12 μέτρα. 

Ελάχιστο εμβαδόν: 250 τ.μ. 

2. Κατά παρέκκλιση της προηγούμενης παραγράφου θεωρούνται 
άρτια και οικοδομήσιμα τα οικόπεδα εφόσον έχουν κατά τη δημο¬ 
σίευση του παρόντος διατάγματος: 

- Ελάχιστο πρόσωπο: 8 μέτρα. 

- Ελάχιστο εμβαδόν: 120 τ.μ. 

3. Επιπλέον των διατάξεων των προηγουμένων παραγράφων 1 και 
2 τα οικόπεδα θεωρούνται άρτια και οικοδομήσιμα εφόσον μέσα σ’ 
αυτά εγγράφεται κάτοψη κτιρίου με ελάχιστη επιφάνεια πενήντα (50) 
τ.μ. και ελάχιστη διάσταση (5) μέτρα. 

4. Μέγιστο ποσοστό κάλυψης των οικοπέδων 60% της επιφάνειας τους. 

5. Συντελεστής δόμησης 0,8. 

6. Κατά παρέκκλιση της προηγουμένης παραγράφου ο συντελεστής 
δόμησης ορίζεται: 

- Για οικόπεδα επιφάνειας μικρότερης ή ίσης των εκατό (100) τ.μ. 
σε ένα και εξήντα εκατοστά (1,60). 

— Για οικόπεδα επιφάνειας μικρότερης ή ίσης των διακοσίων (200) 
τ.μ. σε ένα και είκοσι εκατοστά (1,20) με δυνατότητα η συνολική 
επιφάνεια των ορόφων να φθάνει τα εκατόν εξήντα (160) τ.μ. 

- Για οικόπεδα επιφάνειας μικρότερης ή ίσης των τριακοσίων (300) 
τ.μ. σε ένα (1,00) με δυνατότητα η συνολική επιφάνεια των ορόφων 
να φθάνει τα διακόσια σαράντα (240) τ.μ. 

7. Μέγιστο επιτρεπόμενο ύψος των κτιρίων 11 μέτρα. 

1. Ελάχιστο πρόσωπο: δεκαπέντε (15) μέτρα. 

Τομέας Γ—III (επέκταση). 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: διακόσια πενήντα (250) τ.μ. 

2. Κοιτά παρέκκλιση της προηγούμενης παραγράφου θεωρούνται άρτια 
και οικοδομήσιμα τα οικόπεδα εφόσον α) έχουν κατά τη δημοσίευση του πρό- 
ντος: 

— Ελάχιστο πρόσωπο: 8 μ. 

- Ελάχιστο εμβαδόν: 120 μ 2 . 

β) προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 
8 του Ν. 1337/83, με όποιες διαστάσεις και αν έχουν. 

3. Επιπλέον των διατάξεων των παραγραφών 1 και 2 θεωρούνται άρτια 
και οικοδομήσιμα τα οικόπεδα εφόσον εγγράφεται μέσα σ’ αυτά κάτοψη 
κτιρίου με ελάχιστη επιφάνεια 50 μ 2 και ελάχιστες διαστάσεις 5 μ. 

4. Μέγιστο ποσοστό κάλυψης των οικοπέδων πενήντα τοις εκατό (50%) 
της επιφάνειας τους. 

5. Συντελεστής δόμησης οκτώ δέκατα (0,8). 

6. Κατ’ εξαίρεση των προηγούμενων παραγράφων 4 και 5 
ορίζεται συντελεστής δόμησης 1,40 και μέγιστο ποσοστό κάλυψης 
70% για οικόπεδα εμβαδού μικρότερου των 150 τ.μ., εφόσον η 
συνολική επιφάνεια ορόφων δεν υπερβαίνει τα 120 μ 2 μέτρα. Η 
εξαίρεση αυτή έχει εφαρμογή μόνο σε οικόπεδα που έχουν προκύψει 
από κατάτμηση μέχρι της 10.3.82 αφού αφαιρεθεί το εμβαδόν 
της εισφοράς σε γη σύμφωνα με το Ν. 1337/83. 

7. Μέγιστο επιτρεπόμενο ύψος των κτιρίων 11 μέτρα. 

Τομέας Δ—IV (επέκταση). 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγουμένης παραγράφου θεωρούνται άρτια 
και οικοδομήσιμα τα οικόπεδα εφόσον α) έχουν κατά τη δημοσίευση του πα¬ 
ρόντος: 

- Ελάχιστο πρόσωπο: 10 μ. 

— Ελάχιστο εμβαδόν: 180 μ 2 . 

β) προκύπτουν από-τηΜ οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 
8 του Ν. 1337/83 με όποιες διαστάσεις και αν έχουν. 

3. Επιπλέον των διατάξεων των παραγρ. 1 και 2 θεωρούνται άρτια 
και οικοδομήσιμα τα οικόπεδα εφόσον εγγράφεται μέσα σ’ αυτά κάτοψη 
κτιρίου με ελάχιστη επιφάνεια 50 μ 2 και ελάχιστες διαστάσεις 5 μέτρα. 

4. Μέγιστο ποοσοστό κάλυψης των οικοπέδων σαρανταπέντε τοις 
εκατό (45%) της επιφάνειας τους. 

5. Συντελεστής δόμησης έξι δέκατα (0,6). 

6. Κατ’ εξαίρεση των προηγούμενων παραγράφων 4 καί 5 
ορίζεται συντελεστής δόμησης 1,40 και μέγιστο ποσοστό κάλυψης 
70% για οικόπεδα εμβαδού μικρότερου.των 150 τ.μ. εφόσον η 
συνολική επιφάνεια ορόφων δεν υπερβαίνει τα 120 τ.μ. Η εξαίρεση 
αυτή έχει εφαρμογή μόνο σε οικόπεδα που έχουν προκύψει από 
κατάτμηση μέχρι της 10.3.82 αφού αφαιρεθεί το εμβαδόν της 
εισφοράς σε γη σύμφωνα με το Ν. 1337/83. - 

7. Μέγιστο επιτρεπόμενο ύψος των κτιρίων 11 μέτρα. 

Τομέας Ζ-νΐ (αναθεώρηση τμήματος εγκεκριμένου σχεδίου). 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ.μ. 

2. Κατά εξαίρεση της προηγουμένης παραγράφου εξακολουθούν να 
ισχύουν και οι παρεκκλίσεις αρτιότητας, που προβλέπονται για τον 
αντίστοιχο τομέα στο από 21.3.69 π.δ. (ΦΕΚ 96/Δ) όπως τροποποιή¬ 
θηκε με το από 7.1.78 π.δ/τος (ΦΕΚ 23/Δ). 

3. Μέγιστο επιτρεπόμενο ύψος των κτιρίων 12 μέτρα. 


4. Μέγιστο ποσοστό κάλυψης των οικοπέδων 70% της επιφάνειας 
τους. 

5. Συντελεστής δόμησης 1,80. 

Τομέας Ζα-νΐ (αναθεώρηση τμήματος εγκεκριμένου σχεδίου). 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ.μ. 

2. Κατ’ εξαίρεση της προηγουμένης παραγράφου ισχύουν οι παρεκκλί¬ 
σεις αρτιότητας που προβλέπονται στο από 21.3.69 π.δ. (ΦΕΚ 96/Δ) 
όπως τροποποιήθηκε με το από 7.1.78 π., δ/γμα (ΦΕΚ 23/Δ). 

3. Μέγιστο ποσοστό κάλυψης των οικοπέδων 70% της επιφάνειας τους. 

4. Συντελεστής δόμησης 1,80. 

5. Μέγιστο επιτρεπόμενο ύψος των κτιρίων 15 μέτρα. 

Τομέας Η-νΐΙ (αναθεώρηση τμήματος εγκεκριμένου σχεδίου). 

1. Ελάχιστο πρόσωπο: δέκα πέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Κατ’ εξαίρεση της προηγούμενης παραγράφου ισχύουν οι παρεκ¬ 
κλίσεις αρτιότητας που προβλέπονται στο από 21.3.69 π.δ. (ΦΕΚ 
96/Δ) όπως τροποποιήθηκε-με το από 7.1.78 π.δ. (ΦΕΚ 23/Δ). 

3. Μέγιστο ποσοστό κάλυψης των οικοπέδων 40% της επιφάνειας τους. 

4. Συντελεστής δόμησης 1,20. 

5. Μέγιστο επιτρεπόμενο ύψος των κτιρίων δέκα πέντε (15) μέτρα. 

Τομέας θ—VIII (αναθεώρηση τμήματος εγκεκριμένου σχεδίου). 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ.μ. 

2. Κατ’ εξαίρεση της προηγουμένης παραγράφου ισχύουν οι πρεκκλί- 
σεις αρτιότητας που προβλέπονται στο από 21.3.69 π.δ. (ΦΕΚ 96/Δ) 
όπως τροποποιήθηκε με το' από 7.1.78 π.δ. (ΦΕΚ 23/Δ). 

3. Μέγιστο ποσοστό κάλυψης των οικοπέδων 70% της επιφάνειας τους. 

4. Συντελεστής δόμησης 2,40. 

5. Μέγιστο επιτρεπόμενο ύψος 15 μ. 

Επιπλέον για τους τόμεις Α—I, Β—Π, Γ—ΠΙ και Δ—IV ορίζονται και τα 

εξής: 

— Σε περίπτωση κατασκευής καταστημάτων και εξωτερικών 
στοών, όπου αυτές επιβάλλονται, το μέγιστο επιτρεπόμενο ύψος 
των κτιρίων ορίζεται σε 12 μέτρα. 

Άρθρο 7. 

Οι όροι και περιορισμοί δόμησης των κοινωφελών χώρων, που καθορί¬ 
ζονται στο άρθρο 1 παράγρ. 1 του παρόντος, ορίζονται ως εξής: 

1. Χώρος Κ.Τ.Ε.Λ. 

Συντελεστής δόμησης 0,80. 

2. Χώροι φιλοσοφικής, γεωργικής και ιερατικής σχολής, 1ΚΑ, κέ¬ 
ντρου υγείας, δημοτικών αναψυκτηρίων, πισίνας, βρεφικών σταθμών 
— νηπιαγωγείων, δημοτικών σχολείων, γυμνασίων — λυκείων: 

Συντελεστής δόμησης 0,40. 

Άρθρο 8. 

Εγκρίνεται η τροποποίηση των ορίων της Ζώνης Ενεργού Πολεοδο¬ 
μίας, (ΖΕΠ), που καθορίστηκαν με το από 31.7.84 Π. Δ/γμα (ΦΕΚ 
495/Δ), όπως φαίνονται με μπλε γραμμή στα σχετικά 23 χρωματι¬ 
σμένα πρωτότυπα διαγράμματα σε κλίμακα 1:1.000 που θεωρήθηκαν 
με την αριθ. 63686/1986 πράξη καί που συνοπτικά τους αντίτυπα 
δημοσιεύονται με το παρόν διάταγμα. 

Άρθρο 9. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Τπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 6 Οκτωβρίου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ ·' 

ΕΥΑΓΓΕΛΟΣ ΚΟΥΛΟΥΜΠΗΣ 

